KOMUNIKACIJA KOMISIJE EUROPSKOM PARLAMENTU I VIJEĆU o ocjeni Programa razmjene, pomoći i osposobljavanja za zaštitu eura od krivotvorenja (program „Periklo”) /* COM/2013/0588 final */





KOMUNIKACIJA KOMISIJE EUROPSKOM PARLAMENTU I VIJEĆU o ocjeni Programa razmjene, pomoći i osposobljavanja za zaštitu eura od krivotvorenja (program „Periklo”) 1. Uvod Program „Periklo” jest program razmjene, pomoći i osposobljavanja za zaštitu eura od krivotvorenja. Program je uspostavljen Odlukom Vijeća 2001/923/EZ od 17. prosinca 2001. [1] a Odlukom Vijeća 2001/924/EZ od 17. prosinca 2001. proširen je na sve države članice, uključujući i one koje još nisu uvele euro kao jedinstvenu valutu. [2] Naknadnim izmjenama tih temeljnih akata odlukama Vijeća 2006/75/EZ,[3] 2006/76/EZ,[4] 2006/849/EZ[5] i 2006/850/EZ[6] trajanje programa produženo je do 31. prosinca 2013. Program raspolaže sredstvima u iznosu od milijun eura godišnje. Komunikacija je priložena završnom izvješću o ocjeni programa „Periklo”. Ocjena je obvezna u skladu s Odlukom Vijeća 2006/849/EC kojom se mijenja odluka Vijeća 2001/923/EZ i predviđa da Komisija do 30. lipnja 2013. Europskom parlamentu i Vijeću šalje izvješće koje će biti neovisno o voditelju programa, kojim se ocjenjuju značaj, učinkovitost i djelotvornost programa te priopćenje o tome treba li se program nastaviti i prilagoditi, kojem prilaže odgovarajući prijedlog. Ocjenu je izvršila OLAF-ova struktura za unutarnju reviziju i ocjenjivanje uz pomoć upravljačke skupine, koja je osigurala i nadzor kvalitete ocjenjivanja. U upravljačku skupinu bili su uključeni predstavnici iz Europske središnje banke (Odjel za borbu protiv krivotvorenja) i sljedeće službe Europske komisije: OLAF/D5 (Herkul, Periklo i zaštita eura), OLAF/R2 (proračun), Glavno tajništvo/C1 (ocjenjivanje i pojednostavljivanje) te GU za pravosuđe/B2 (kazneno pravo). 2. Glavni zaključci ocjene Pri ocjenjivanju je analizirana relevantnost, dodana vrijednost u europskom i općem smislu, kao i učinkovitost, djelotvornost i održivost programa. Nalazi i ukupni rezultati ocjenjivanja veoma su pozitivni. Utvrđeno je da ima mjesta za poboljšanja u smislu učinkovitosti i djelotvornosti, dok je naglašeno da će održivost postignutih rezultata znatno ovisiti o mogućnosti da se program nastavi nakon 2013. 3. Put naprijed Komisijin „Prijedlog Uredbe Europskog parlamenta i Vijeća o uspostavljanju Programa razmjene, pomoći i osposobljavanja za zaštitu eura od krivotvorenja (program „Periklo 2020”)[7]” i Prijedlog Uredbe vijeća o proširenju primjene Uredbe (EU) br..../2012 o uspostavljanju Programa razmjene, pomoći i osposobljavanja za zaštitu eura od krivotvorenja (program „Periklo 2020”) na države članice nesudionice[8]", nakon što budu prihvaćeni, u velikoj su mjeri odgovor na sugestije o mogućim poboljšanjima U ove prijedloge uključeno je, primjerice, godišnje izvješćivanje o rezultatima Programa, kao i pojašnjeni postupci. Nadalje, Komisija će rezultate ovog ocjenjivanja uzimati u obzir u okviru primjene programa „Periklo 2020” u svojim godišnjim programima rada. [1] SL L 339 od 21.12.2001. [2] SL L 339 od 21.12.2001. [3] SL L 36 od 8.2.2006. [4] SL L 36 od 8.2.2006. [5] SL L 330 od 28.11.2006. [6] SL L 330 od 28.11.2006. [7] 2011/0449(COD) – COM(2011)0913 – C7-0510/2011. [8] 2011/0446(APP) – COM(2011)0910.